ญี่ปุ่นตามหาผู้กล้า ฝึกฝีมือแรงงาน 3 ปี
สถานการณ์ ตลาดแรงงาน ภาคกลางช่วงปลายปีที่แล้ว กองบริหารข้อมูลตลาดแรงงาน ระบุว่าอุตสาหกรรมที่มีความต้องการแรงงานมากที่สุด คืออุตสาหกรรมการผลิต มีความต้องการแรงงาน 2,981 อัตรา คิดเป็นร้อยละ 33.44 รองลงมาจะเป็นการขายส่งขายปลีก การบริหารและการบริการสนับสนุน ฯลฯ,กรุงเทพมหานครมีความต้องการแรงงานมากที่สุด รองลงมาก็คือจังหวัดพระนครศรีอยุธยาและปทุมธานี เมื่อพิจารณาระดับการศึกษา พบว่า มีความต้องการผู้จบการศึกษาระดับมัธยมศึกษามากที่สุด คิดเป็นร้อยละ 32.45 รองลงมาคือระดับประถมศึกษาและต่ำกว่า,สำหรับช่วงอายุ พบว่า ต้องการแรงงานระหว่างอายุ 18–24 ปี มากที่สุดร้อยละ 41.46 รองลงมาอายุระหว่าง 25-29 ปี ร้อยละ 25.02 และอายุระหว่าง 30-39 ปี ร้อยละ 18.22,พิจารณาประเภทอาชีพ พบว่า อาชีพงานพื้นฐานมีความต้องการแรงงานมากที่สุด คิดเป็นร้อยละ 31.83 รองลงมาพนักงานบริการ พนักงานขายในร้านค้าและตลาด ร้อยละ 20.02 เสมียนเจ้าหน้าที่ ร้อยละ 16.02 ช่างเทคนิคต่างๆ 13.90 และผู้ปฏิบัติงานโดยใช้ฝีมือในธุรกิจต่างๆ ร้อยละ 6.25,ประเด็นสำคัญที่น่าสนใจคือ สาขาอาชีพย่อย ที่มีความต้องการแรงงานมาก ได้แก่ หมวดผู้บัญญัติกฎหมาย ผู้จัดการ สาขาอาชีพที่ต้องการมากคือ ผู้จัดการทั่วไปด้านภัตตาคารและโรงแรม ผู้จัดการฝ่ายการเงิน ผู้จัดการฝ่ายขายและการตลาด ถัดมาผู้ประกอบวิชาชีพด้านต่างๆ วิชาชีพทางธุรกิจ วิศวกรโยธา วิศวกรไฟฟ้า,ลำดับที่สามช่างเทคนิคและผู้ปฏิบัติงานที่เกี่ยวข้อง สาขาที่ต้องการมากคือ ตัวแทนฝ่ายขายด้านเทคนิคและการค้า ผู้ตรวจสอบด้านความปลอดภัย สุขภาพและคุณภาพผลิตภัณฑ์และเจ้าหน้าที่บัญชี,ลำดับที่สี่เสมียนเจ้าหน้าที่ ที่ต้องการมากคือ เจ้าหน้าที่สำนักงาน เจ้าหน้าที่คลังสินค้า เจ้าหน้าที่เก็บเงิน เจ้าหน้าที่ขายตั๋ว ลำดับที่ห้า,พนักงานบริการ พนักงานขายในร้านค้าและตลาด ที่ต้องการคือพนักงานขายของหน้าร้าน พนักงานสาธิตสินค้า แม่บ้านผู้ปฏิบัติงานที่เกี่ยวข้อง พนักงานบริการอาหารและเครื่องดื่ม,ลำดับที่หกผู้ปฏิบัติงานฝีมือด้านการเกษตรและประมง สาขาอาชีพที่ต้องการมากคือ ผู้เพาะปลูกพืชสวนและพืชเรือนเพาะชำ ผู้เลี้ยงสัตว์เพื่อการค้า ผู้ปฏิบัติงานอื่นๆที่เกี่ยวข้อง ลำดับที่เจ็ดผู้ปฏิบัติงานโดยใช้ฝีมือในธุรกิจต่างๆ ที่ต้องการมากคือ ช่างไฟฟ้าอาคารและอุปกรณ์ไฟฟ้า ช่างเชื่อม ช่างตัดโลหะ ช่างเครื่อง ช่างปรับแต่งเครื่องจักรกลทางการเกษตรหรืออุตสาหกรรม,ลำดับที่แปดผู้ปฏิบัติงานในโรงงาน ผู้ควบคุมเครื่องจักรผู้ปฏิบัติงานด้านการประกอบ ที่ต้องการมากคือ ผู้ขับรถยนต์ รถรับจ้างรถตู้,ผู้ประกอบอุปกรณ์อิเล็กทรอนิกส์ ผู้ควบคุมเครื่องจักรอุปกรณ์แปรรูปโลหะต่างๆ,ลำดับที่เก้าอาชีพงานพื้นฐาน สาขาแรงงานที่ต้องการมากคือแรงงานบรรจุผลิตภัณฑ์ แรงงานด้านการประกอบ พนักงานรับส่งเอกสาร พนักงานขนสัมภาระ พนักงานขนสินค้าอื่นๆ,เดินหน้าประเทศไทยไทยแลนด์ 4.0 แรงงานแต่ละสาขาอาชีพต้องพัฒนา หมั่นติดอาวุธให้ตัวเองเพิ่มทักษะ ความเชี่ยวชาญเฉพาะด้านมากขึ้น โดยเฉพาะสาขาที่เกี่ยวโยงกับเทคโนโลยีจะหยุดนิ่งอยู่กับที่ไม่ได้,ข่าวล่าข่าวด่วนข่าวดี สำหรับ คนไทย องค์กร IM Japan เปิดรับสมัครผู้สนใจไปฝึกงานที่ประเทศญี่ปุ่นนาน 3 ปีเต็ม สมัครฟรีได้ตั้งแต่วันที่ 26 มีนาคม-3 เมษายน 2561,อนุรักษ์ ทศรัตน์ อธิบดีกรมการจัดหางาน กระทรวงแรงงาน แจ้งว่า กรมฯได้เปิดรับสมัครคัดเลือกผู้รับการฝึกอบรมเพื่อจัดส่งไปฝึกปฏิบัติงานเทคนิคในประเทศญี่ปุ่น โดยผ่านองค์กร IM Japan ปี 2561 ครั้งที่ 1,รายละเอียดตำแหน่งคนงานทั่วไป ระยะเวลาฝึกงาน 3 ปี โดย IM ประเทศญี่ปุ่นจะจ่ายค่าโดยสารเครื่องบินไป–กลับ (กรุงเทพฯ– โตเกียว–กรุงเทพฯ) และได้รับเบี้ยเลี้ยงตลอดการฝึกงาน,โดยในเดือนแรกได้รับเบี้ยเลี้ยงเดือนละ 80,000 เยน หรือประมาณ 23,701 บาท และรับผิดชอบค่าที่พัก ค่าไฟฟ้า ค่าน้ำ ยกเว้นค่าอาหาร ค่าโทรศัพท์ ค่าใช้จ่ายส่วนตัว,สำหรับเดือนที่ 2 ถึงเดือนที่ 36 จะได้รับค่าจ้างไม่น้อยกว่าอัตราค่าจ้างขั้นต่ำที่กฎหมายญี่ปุ่นกำหนดจะรับผิดชอบค่าใช้จ่ายในส่วนค่าเบี้ยประกันภัยผู้ฝึกปฏิบัติงานเทคนิค โดยผู้ฝึกปฏิบัติงาน,ทั้งนี้ IM ประเทศญี่ปุ่นจะต้องรับผิดชอบค่าที่พัก ค่าอาหาร ค่าสาธารณูปโภคต่างๆ ค่าประกันสังคม รวมทั้งค่าภาษีตามที่กฎหมายญี่ปุ่นกำหนด,น่าสนใจอีกว่าเมื่อฝึกปฏิบัติงานเทคนิคในประเทศญี่ปุ่นครบ 3 ปี จะได้รับประกาศนียบัตรรับรองการฝึกงาน และจะได้รับเงินสนับสนุนการประกอบอาชีพจำนวน 600,000 เยน หรือประมาณ 177,757 บาท (อัตราแลกเปลี่ยน ณ วันที่ 5 มีนาคม 2561) เพื่อเป็นค่าใช้จ่ายในการประกอบอาชีพ เมื่อเดินทางกลับประเทศไทย,ด้านคุณสมบัติเป็นเพศชาย อายุ 20 ปีบริบูรณ์ แต่ไม่เกิน 30 ปีบริบูรณ์ จบการศึกษาระดับมัธยมศึกษาตอนปลาย (ม.6) หรือเทียบเท่า ประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) ไม่จำกัดสาขาวิชา,ความสูงไม่ต่ำกว่า 160 เซนติเมตร น้ำหนักได้สัดส่วนกับส่วนสูง สุขภาพแข็งแรง สมบูรณ์ ไม่มีรอยสักหรือความผิดปกติทางร่างกาย ไม่มีความประพฤติเสียหาย ไม่เคยเป็นผู้ไปฝึกปฏิบัติงานเทคนิคที่ประเทศญี่ปุ่นโดยใช้วีซ่า Technical Internไม่เคยทำงานในประเทศญี่ปุ่นโดยการแจ้งไปทำงานด้วยตนเอง,ไม่เคยทำงานหรือเข้าเมือง หรือพำนักอาศัยโดยผิดกฎหมายทั้งในประเทศญี่ปุ่นและประเทศอื่นๆไม่เคยเป็นผู้ผ่านการคัดเลือกและถูกตัดสิทธิออกจากการฝึกอบรมก่อนเดินทางไปฝึกปฏิบัติงานเทคนิคในประเทศญี่ปุ่นสายตาปกติ และไม่บอดสี สามารถรับผิดชอบค่าใช้จ่ายที่อาจเกิดขึ้นในช่วงระหว่างการฝึกอบรมในประเทศไทยและระหว่างการฝึกปฏิบัติงานเทคนิคในประเทศญี่ปุ่นได้,ถึงตรงนี้ให้รู้เอาไว้อีกว่า หลักฐาน ที่จะใช้ในการสมัคร ได้แก่ ใบสมัครสอบคัดเลือก, รูปถ่ายหน้าตรงไม่สวมหมวก และไม่สวมแว่นตาดำ ขนาด 1 นิ้ว จำนวน 3 รูป, บัตรประจำตัวประชาชน, ทะเบียนบ้าน, หลักฐานการศึกษา และหลักฐานการพ้นภาระการรับราชการทหาร, ใบรับรองแพทย์ที่แสดงว่าสุขภาพแข็งแรง สายตาปกติและตาไม่บอดสี ผู้สนใจติดต่อยื่นใบสมัครด้วยตนเองพร้อมหลักฐานได้ที่กองบริหารแรงงานไทยไปต่างประเทศ,อาคารสำนักงานประกันสังคมกรุงเทพมหานครพื้นที่ 3 ชั้น 10 ภายในกระทรวงแรงงาน ถนนมิตรไมตรี ดินแดง กรุงเทพมหานคร และสำนักงานจัดหางานกรุงเทพมหานครพื้นที่ 1-10 หรือที่สำนักงานจัดหางานทุกจังหวัด ในวันและเวลาราชการ,อนุรักษ์ ย้ำว่า สมัครได้ตั้งแต่วันนี้ไปจนถึงวันที่ 3 เมษายน 2561 ไม่เสียค่าธรรมเนียมหรือค่าสมัครใดๆทั้งสิ้น และขอย้ำเตือนว่าอย่า,หลงเชื่อผู้แอบอ้างว่าสามารถจัดส่งให้ไปทำงานได้ โดยหลอกให้จ่ายเงินค่าบริการเพราะอาจถูกหลอกเสียเงินฟรี สอบถามรายละเอียดเพิ่มเติมได้ที่กองบริหารแรงงานไทยไปต่างประเทศ โทร.0-2245-1021 หรือ สายด่วนกระทรวงแรงงาน โทร.1506 กด 2 กรมการจัดหางาน,ยุคสังคมออนไลน์อะไรๆก็รวดเร็วฉับไวความเปลี่ยนแปลงเกิดขึ้นได้เป็นรายวินาที ไทยแลนด์ 4.0 ปู๊นๆอาชีพแนวโน้มการจ้างงานจะใช้แรงงานกึ่งทักษะฝีมือลดลงใช้ทักษะฝีมือมากขึ้น โอกาสไม่ได้มีเข้ามาบ่อยๆถ้ามีความเป็นไปได้คิดว่าตัวเองพร้อม มีความสามารถต้องรีบฉวยคว้าเอาไว้.
สถานการณ์ ตลาดแรงงาน ภาคกลางช่วงปลายปีที่แล้ว กองบริหารข้อมูลตลาดแรงงาน ระบุว่าอุตสาหกรรมที่มีความต้องการแรงงานมากที่สุด คืออุตสาหกรรมการผลิต มีความต้องการแรงงาน 2,981 อัตรา
แรงงาน,แรงงานฝีมือ,ฝึกฝีมือแรงงาน,ตลาดแรงงาน,สกู๊ปหน้า1,ข่าวทั่วไป